techiaith/cofnodycynulliad_en-cy huggingface dataset:
English: Thank you. As the Minister then responsible, I was certainly very pleased to launch the clean air plan last August in Castle Street in Cardiff. Obviously, any funding that is given from Welsh Government to local authorities in relation to clean air or any other matter is closely monitored, and I will make sure the Minister has heard your question and writes to you specifically about the point you raise.
Welsh: Diolch. Fel y Gweinidog a oedd yn gyfrifol bryd hynny, roeddwn i'n sicr yn falch iawn o lansio'r cynllun aer glân fis Awst diwethaf yn Stryd y Castell yng Nghaerdydd. Yn amlwg, mae unrhyw gyllid y mae Llywodraeth Cymru yn ei roi i awdurdodau lleol o ran aer glân neu unrhyw fater arall yn cael ei fonitro'n ofalus, a byddaf i'n sicrhau bod y Gweinidog wedi clywed eich cwestiwn ac yn ysgrifennu atoch chi'n benodol ynghylch y pwynt yr ydych wedi'i godi.
English: Minister, as has already been mentioned, this is Learning Disability Week. Many of us are pleased to mark this and celebrate, I have to say, the contribution of children and adults with learning disabilities to our lives and at work, but we also note the continuing challenges faced and the social and economic barriers that make life far more difficult. Minister, this is also the dark anniversary of 10 years since the Winterbourne View scandal, so could I echo the call of others here today to have a statement or a debate on the way in which Welsh Government will work with the asks of the learning disability advisory group in Wales: to reduce the numbers of people with learning disabilities being placed out of county and out of Wales and a long way from home and family and friends, if it is contrary to their wishes; assess the quality and the universality of discharge plans; assess the adequacy of advocacy services and the consistency of those services; and commit to employing people with a learning disability and their carers in regular care setting reviews, which are Welsh led whether the residential setting is in Wales or not? That would be a tremendous step forward, if we could have a statement or a debate on how we can match those six asks.
Welsh: Gweinidog, fel y soniwyd eisoes, mae hon yn Wythnos Anabledd Dysgu. Mae llawer ohonom yn falch o nodi hyn a dathlu, rhaid i mi ddweud, gyfraniad plant ac oedolion ag anableddau dysgu i'n bywydau ac yn y gwaith, ond rydym hefyd yn nodi'r heriau parhaus sy'n cael eu hwynebu a'r rhwystrau cymdeithasol ac economaidd sy'n gwneud bywyd yn llawer anoddach. Gweinidog, dyma hefyd ben-blwydd tywyll 10 mlynedd ers sgandal Winterbourne View, felly a gaf i ategu'r alwad gan eraill yma heddiw i gael datganiad neu ddadl ar y ffordd y bydd Llywodraeth Cymru yn gweithio gyda gofynion y grŵp cynghori ar anabledd dysgu yng Nghymru: lleihau nifer y bobl ag anableddau dysgu sy'n cael eu rhoi y tu allan i'r sir a thu allan i Gymru ac ymhell o'u cartref, teulu a ffrindiau, os yw'n groes i'w dymuniadau; asesu ansawdd a chyffredinolrwydd cynlluniau rhyddhau; asesu digonolrwydd gwasanaethau eirioli a chysondeb y gwasanaethau hynny; ac ymrwymo i gyflogi pobl ag anabledd dysgu a'u gofalwyr mewn adolygiadau rheolaidd o leoliadau gofal, sy'n cael eu harwain gan Gymru p'un a yw'r lleoliad preswyl yng Nghymru ai peidio? Byddai cael datganiad neu ddadl ar sut y gallwn ni ymdrin â'r chwe chais hynny yn gam enfawr ymlaen.
English: Thank you. You will have heard me say in my earlier answer to Mark Isherwood that I believe we all agree that individuals with a learning disability have the right to lead fulfilling, independent lives as close to home as possible. Sometimes, obviously, specialised care is required, and we know that should be safe, effective and high quality, and absolutely focused on supporting the individual. The Minister, you may be aware, has the learning disability ministerial advisory group - I think that's the name of the group who advise her - and she is meeting with them this month to discuss their views around priorities going forward, so that we can build on the achievements of the previous Government and, obviously, with the new Government, decide on the most appropriate way forward. I think the Minister would say they've provided an invaluable source of advice and she's agreed that their work must continue, going forward. I think what the membership of that group does is really provide the expertise that the Minister requires on deciding future action.
Welsh: Diolch. Byddwch chi wedi fy nghlywed i'n dweud yn fy ateb cynharach i Mark Isherwood fy mod yn credu ein bod ni i gyd yn gytûn bod gan unigolion ag anabledd dysgu yr hawl i fyw bywydau bodlon ac annibynnol mor agos i'w cartrefi â phosibl. Weithiau, yn amlwg, mae angen gofal arbenigol, ac rydym yn ymwybodol y dylai hynny fod yn ddiogel, yn effeithiol ac o ansawdd uchel, ac yn canolbwyntio'n llwyr ar gefnogi'r unigolyn. Efallai eich bod yn ymwybodol fod gan y Gweinidog grŵp cynghori'r Gweinidog ar anabledd dysgu - rwy'n credu mai dyna enw'r grŵp sy'n ei chynghori - ac mae'n cyfarfod â nhw y mis hwn i drafod eu safbwyntiau o ran blaenoriaethau wrth symud ymlaen, fel y gallwn adeiladu ar gyflawniadau'r Llywodraeth flaenorol ac, yn amlwg, gyda'r Llywodraeth newydd, benderfynu ar y ffordd fwyaf priodol ymlaen. Rwy'n credu y byddai'r Gweinidog yn dweud eu bod wedi darparu ffynhonnell werthfawr o gyngor ac mae hi wedi cytuno bod yn rhaid i'r gwaith barhau, wrth symud ymlaen. Rwy'n credu mai'r hyn y mae aelodau'r grŵp hwnnw'n ei wneud yw darparu'r arbenigedd sydd ei angen ar y Gweinidog i benderfynu ar weithredu yn y dyfodol.
English: Last week, BBC Wales exposed a culture of bullying among NHS staff. The Welsh Government's statement said that, 'Any form of discrimination, bullying and harassment within the NHS is entirely unacceptable and we take these matters very seriously.' Will the business Minister schedule a debate for the Senedd to explore how these matters are taken seriously and what measures now need to be put in place to give staff, and potential new staff, confidence that our health service respects and values people? And also, the public consultation on the Welsh Government's race equality action plan closes on 15 July, as the Senedd is about to go into recess. This is clearly an important piece of work, so would the Minister schedule an oral statement from the Minister for Social Justice for the first week back in the autumn term? Thank you very much.
Welsh: Yr wythnos diwethaf, datgelodd BBC Cymru ddiwylliant o fwlio ymhlith staff y GIG. Dywedodd datganiad Llywodraeth Cymru, 'Mae unrhyw fath o wahaniaethu, bwlio ac aflonyddu o fewn y GIG yn gwbl annerbyniol ac rydym ni'n cymryd y materion hyn o ddifrif.' A wnaiff y Gweinidog busnes drefnu dadl i'r Senedd archwilio sut y caiff y materion hyn eu cymryd o ddifrif a pha fesurau y mae angen eu rhoi ar waith bellach i roi hyder i staff, a darpar staff newydd, fod ein gwasanaeth iechyd yn parchu ac yn gwerthfawrogi pobl? A hefyd, daw'r ymgynghoriad cyhoeddus ar gynllun gweithredu cydraddoldeb hiliol Llywodraeth Cymru i ben ar 15 Gorffennaf, gan fod y Senedd ar fin dechrau'r toriad. Mae hwn yn amlwg yn ddarn pwysig o waith, felly a wnaiff y Gweinidog drefnu datganiad llafar gan y Gweinidog Cyfiawnder Cymdeithasol ar gyfer yr wythnos gyntaf yn ôl yn nhymor yr hydref? Diolch yn fawr iawn.
English: I'm sure we all agree that bullying or any form of discrimination is completely unacceptable, and I know the Minister for Health and Social Services is taking this very seriously and will be discussing these issues with the health boards in her regular meeting with the chairs and the chief executive. I'm sorry, I didn't quite catch the second part of the question.
Welsh: Rwy'n siŵr ein bod ni i gyd yn cytuno bod bwlio neu unrhyw fath o wahaniaethu yn gwbl annerbyniol, ac rwy'n gwybod bod y Gweinidog Iechyd a Gwasanaethau Cymdeithasol yn cymryd hyn o ddifrif a byddwn ni'n trafod y materion hyn gyda'r byrddau iechyd yn ei chyfarfod rheolaidd â'r cadeiryddion a'r prif weithredwr. Mae'n ddrwg gennyf, wnes i ddim dal ail ran y cwestiwn.
English: The public consultation on the Welsh Government's race equality action plan closes on 15 July, as the Senedd is about to go into recess. This is clearly an important piece of work, so would the Minister arrange an oral statement from the Minister for Social Justice for the first week back in the autumn term?
Welsh: Daw'r ymgynghoriad cyhoeddus ar gynllun gweithredu cydraddoldeb hiliol Llywodraeth Cymru i ben ar 15 Gorffennaf, gan fod y Senedd ar fin dechrau'r toriad. Mae hwn yn amlwg yn ddarn pwysig o waith, felly a wnaiff y Gweinidog drefnu datganiad llafar gan y Gweinidog Cyfiawnder Cymdeithasol ar gyfer yr wythnos gyntaf yn ôl yn nhymor yr hydref?
English: [ Inaudible.] - look at that as part of our planning for the autumn term.
Welsh: [ Anghlywadwy.] - ystyriwch hynny fel rhan o'n gwaith cynllunio ar gyfer tymor yr hydref.
English: Diolch. I would certainly join you in thanking your constituent for speaking out. I think it's really important that, as Ministers and Members of the Senedd, we hear about people's experiences. The issue around providing the right care in the right place is really important and, obviously, you mentioned the issue around the Welsh language issues that your constituent faced with going over the border in England. I would think that the best way forward would be for you to write to the Minister for Health and Social Services for her to be able to update you.
Welsh: Diolch. Yn sicr, byddwn i'n ymuno â chi i ddiolch i'ch etholwraig am godi'i llais. Rwy'n credu ei bod yn bwysig iawn ein bod ni, fel Gweinidogion ac Aelodau'r Senedd, yn clywed am brofiadau pobl. Mae'r mater sy'n ymwneud â darparu'r gofal cywir yn y lle cywir yn bwysig iawn ac, yn amlwg, fe wnaethoch chi sôn am y materion sy'n ymwneud â'r iaith Gymraeg yr oedd eich etholwr yn eu hwynebu wrth fynd dros y ffin i Loegr. Byddwn i'n ystyried mai'r ffordd orau ymlaen fyddai ichi ysgrifennu at y Gweinidog Iechyd a Gwasanaethau Cymdeithasol er mwyn iddi hi allu rhoi'r wybodaeth ddiweddaraf ichi.
English: Can I take this opportunity to put on record the Senedd's best wishes to our national team ahead of tomorrow's game, and also to offer our thoughts and prayers on behalf of Senedd Members to Denmark's Christian Eriksen, to his family and team mates, after the tragic scenes over the weekend? Trefnydd, I'd like to request a written statement on access to funding via student finance for people seeking to study a PGCE. Residents have contacted me who wish to study in Cheshire East school-centred initial teacher training, but currently cannot do so and get funding from Student Finance Wales. Now, students living in England and Northern Ireland can get funding to take this course from their respective student finance organisations. I would be really grateful if the Minister responsible could report back to the Senedd on this matter. Diolch.
Welsh: A gaf i fanteisio ar y cyfle hwn i gofnodi dymuniadau gorau'r Senedd i'n tîm cenedlaethol cyn y gêm yfory, a hefyd i gynnig ein dymuniadau gorau a'n gweddïau ar ran Aelodau'r Senedd i Christian Eriksen o Ddenmarc, i'w deulu a'i ffrindiau yn y tîm, ar ôl y golygfeydd trasig dros y penwythnos? Trefnydd, hoffwn i ofyn am ddatganiad ysgrifenedig ar y cyfle i fanteisio ar gyllid drwy Gyllid Myfyrwyr ar gyfer pobl sy'n ceisio astudio'r TAR. Mae trigolion wedi cysylltu â mi sy'n dymuno astudio ar gwrs hyfforddiant cychwynnol athrawon ysgol yn Nwyrain Swydd Gaer, ond ar hyn o bryd ni allant wneud hynny a chael arian gan Gyllid Myfyrwyr Cymru. Nawr, gall myfyrwyr sy'n byw yn Lloegr a Gogledd Iwerddon gael cyllid i ddilyn y cwrs hwn gan eu sefydliadau cyllid myfyrwyr perthnasol. Byddwn i'n ddiolchgar iawn os gallai'r Gweinidog sy'n gyfrifol adrodd yn ôl i'r Senedd ar y mater hwn. Diolch.
English: Thank you. I, too, would like to join Jack Sargeant in wishing our national men's team well in their match against Turkey tomorrow and to send our thoughts and best wishes to Christian Eriksen. It was certainly very, very disturbing, what we saw on Saturday evening. In relation to your specific request around funding access to student finance for people who are studying a PGCE, under the current regulatory arrangements, the Cheshire East teacher training programme has to apply for specific designation of its courses in order for Welsh students to be able to then access that student support if they wish to study there, and I'm sure - . You know, we have to safeguard taxpayers' money, so it's really important that we are able to confirm that all such providers and courses can demonstrate that they meet the specific criteria that we set out in order to provide that. There are other incentives available to eligible students who wish to study a postgraduate initial teacher education priority subject in Wales that can then lead to a qualified teacher status, and there is a lot of information available on the Government website.
Welsh: Diolch. Hoffwn innau hefyd ymuno â Jack Sargeant i ddymuno'n dda i'n tîm pêl-droed dynion cenedlaethol yn eu gêm yn erbyn Twrci yfory ac i anfon ein dymuniadau gorau at Christian Eriksen. Roedd yn sicr yn peri pryder mawr iawn, yr hyn a welsom nos Sadwrn. O ran eich cais penodol ynghylch ariannu cyfle i ddefnyddio Cyllid Myfyrwyr ar gyfer pobl sy'n astudio'r TAR, o dan y trefniadau rheoleiddio presennol, rhaid i raglen hyfforddi athrawon Dwyrain Swydd Gaer wneud cais i'w cyrsiau gael eu dynodi'n benodol er mwyn i fyfyrwyr o Gymru allu defnyddio'r cymorth hwnnw os ydynt y dymuno astudio yno, ac rwy'n siŵr - . Wyddoch chi, mae'n rhaid inni ddiogelu arian trethdalwyr, felly mae'n bwysig iawn inni allu cadarnhau y gall pob darparwr a chwrs o'r fath ddangos eu bod yn bodloni'r meini prawf penodol sydd wedi'u nodi gennym ni er mwyn darparu hynny. Mae cymhellion eraill ar gael i fyfyrwyr cymwys sy'n dymuno astudio pwnc blaenoriaeth addysg gychwynnol athrawon ôl-raddedig yng Nghymru a all wedyn arwain at statws athro cymwysedig, ac mae llawer o wybodaeth ar gael ar wefan y Llywodraeth.
English: May I ask for a statement from the Minister for Climate Change on the impact of the proposed closure of the A465 on residents and businesses in Gilwern? Last Friday, I met with Monmouthshire councillor Jane Pratt and local businesswoman Fay Bromfield, who expressed their concerns on behalf of residents and businesses about plans by the Welsh Government and Costain for six weekend closures of the A465 between Gilwern and Brynmawr during the summer. This will create utter chaos, I'm told, for visitors, local residents and anyone passing through the area on what is now a very important route to west Wales. If these six full weekend closures go ahead, they will have a profound effect on tourist traffic as many UK residents are taking their holidays in Wales and this route is very popular to get to west Wales's beaches and the Brecon Beacons, and it will, naturally, be very busy. There has been no consultation with local people on this issue and no guarantee has been provided to local businesses that they will be compensated for the damage done to their businesses by this programme of closures. Welsh Government officials could not confirm on which weekends the A465 would be closed, and it would be desirable if the closures were made after the summer holidays and the scheme extended, as it already is three years over time and another few weeks avoiding the summer holidays would be far better. Please could we have a statement from the Minister addressing the serious concerns of the people of Gilwern?
Welsh: A gaf i ofyn am ddatganiad gan y Gweinidog Newid Hinsawdd ar effaith y bwriad i gau'r A465 ar drigolion a busnesau yn Gilwern? Ddydd Gwener diwethaf, fe wnes i gyfarfod â'r cynghorydd o sir Fynwy Jane Pratt a'r wraig fusnes leol Fay Bromfield, a fynegodd eu pryderon ar ran trigolion a busnesau am gynlluniau gan Lywodraeth Cymru a Costain i gau'r A465 am chwe phenwythnos rhwng Gilwern a Bryn-mawr yn ystod yr haf. Bydd hyn yn creu anhrefn mawr rwy'n clywed, i ymwelwyr, trigolion lleol ac unrhyw un sy'n mynd trwy'r ardal ar yr hyn sydd erbyn hyn yn llwybr pwysig iawn i orllewin Cymru. Os bydd y bwriad i gau'r ffordd dros y chwe phenwythnos llawn hyn yn cael ei wireddu, yna bydd yn cael effaith enfawr ar draffig twristiaeth gan fod llawer o drigolion y DU yn mynd i Gymru ar eu gwyliau ac mae'r llwybr hwn yn boblogaidd iawn er mwyn cyrraedd traethau'r gorllewin a Bannau Brycheiniog, ac fe fydd, yn naturiol, yn brysur iawn. Ni fu ymgynghori â phobl leol ar y mater hwn ac nid yw busnesau lleol wedi cael sicrhad y byddant yn cael iawndal am y niwed a wneir i'w busnesau gan y rhaglen hon o gau'r ffordd. Ni allai swyddogion Llywodraeth Cymru gadarnhau ar ba benwythnosau y bydd yr A465 ar gau, a byddai'n ddymunol pe gellid cau'r ffordd ar ôl gwyliau'r haf a bod y cynllun yn cael ei ymestyn, gan ei fod eisoes yn dair blynedd dros amser, a byddai ychydig wythnosau ychwanegol er mwyn osgoi gwyliau'r haf yn llawer gwell. A gawn ni datganiad gan y Gweinidog, os gwelwch yn dda, yn ymdrin â phryderon difrifol pobl Gilwern?
English: The Member raises a very specific concern. The Minister for Climate Change does have oral questions tomorrow, so, if there is a suitable opportunity, I think it would be best to raise it in her question session tomorrow.
Welsh: Mae'r Aelod yn codi pryder penodol iawn. Mae gan y Gweinidog Newid Hinsawdd gwestiynau llafar yfory. Felly, os bydd cyfle'n codi, rwy'n credu y byddai'n well gwneud hynny yn y sesiwn gwestiynau yfory.
English: Trefnydd, as the agriculture Minister, I'm sure you'll be delighted to celebrate the fact that Food Cardiff has won the silver award from Sustainable Food Places. It's a real tribute to the work they've done over the last five years, when they got the bronze award - one of the first cities in the whole of the UK to get that - to improve food in hospitals and in care homes, and, generally, to help all of the organisations involved - all 74 of them - to tackle food poverty and ensure that everybody has access to healthy food. As it's also diabetes awareness week, which really reminds us why this is so important, because of diet-related ill health, I wondered whether we could ask for a statement from the Welsh Government on how we are going to get all public services, as well as Welsh Government procurement processes, ensuring that we make healthy eating and local, sustainable food networks a much greater priority in order to counter the billions spent by food manufacturers to promote the sale of processed food that condemns far too many of our citizens to poor health and an early death.
Welsh: Trefnydd, fel Gweinidog amaeth, rwy'n siŵr y byddwch chi'n falch iawn o ddathlu'r ffaith bod Bwyd Caerdydd wedi ennill y wobr arian gan Fannau Bwyd Cynaliadwy. Mae'n deyrnged wirioneddol i'r gwaith a wnaed ganddynt yn ystod y pum mlynedd diwethaf, pan gawson nhw'r wobr efydd - un o'r dinasoedd cyntaf yn y DU gyfan i gyflawni hynny - i wella bwyd mewn ysbytai ac mewn cartrefi gofal ac, yn gyffredinol, i helpu'r holl sefydliadau dan sylw - bob un o'r 74 ohonyn nhw - i ymdrin â thlodi bwyd a sicrhau bod bwyd iach ar gael i bawb. Mae hefyd yn wythnos ymwybyddiaeth o ddiabetes, sy'n ein hatgoffa ni pam mae hyn mor bwysig, oherwydd salwch sy'n gysylltiedig â deiet. Felly tybed a gawn ni ofyn am ddatganiad gan Lywodraeth Cymru ar sut yr ydym ni'n mynd i gael yr holl wasanaethau cyhoeddus, yn ogystal â phrosesau caffael Llywodraeth Cymru, i sicrhau ein bod yn rhoi llawer mwy o flaenoriaeth i fwyta'n iach a rhwydweithiau bwyd cynaliadwy. Byddai hyn yn gwrthsefyll y biliynau sy'n cael eu gwario gan weithgynhyrchwyr bwyd i hyrwyddo gwerthu bwyd wedi'i brosesu sy'n condemnio gormod o lawer o'n dinasyddion i iechyd gwael a marwolaeth gynamserol.
English: Thank you. I certainly would like to, first, congratulate Cardiff in attaining a silver Sustainable Food Places award. What I really like about this scheme is that it shares the same values as the well-being of future generations Act in embedding those sustainability values and ways of working. They're very much central to our development of a food strategy for Wales, going forward. Local authorities and schools, or their contracted caterers, have the responsibility for purchasing food for use in school meals. They're obviously able to establish cost-effective procurement arrangements with local food producers, and I think there are clear benefits from that and it absolutely should be encouraged. Work is under way to boost food resilience in communities and increase local sourcing through supporting our food wholesalers to increase the supply of Welsh food supplies right across Wales. Through 'Healthy Weight: Healthy Wales', we've invested £6.5 million to support our revised delivery plan through 2021-22, and that includes a specific £1 million towards the delivery of a diabetes prevention programme in Wales. A key part of the strategy is to take forward legislation on price promotions, planning and calorie labelling so that we can help improve the food environment. Of course, we use our food clusters - in the just over five years I've been in post, I've been a massive advocate of that cluster programme we've had within the food division. There are some really strong networks being created, and I think that's added significant local value to our food producers.
Welsh: Diolch. Yn sicr, hoffwn i, yn gyntaf, longyfarch Caerdydd ar ennill gwobr Mannau Bwyd Cynaliadwy. Yr hyn yr wyf yn hoff iawn ohono yn y cynllun hwn yw ei fod yn rhannu'r un gwerthoedd â Deddf llesiant cenedlaethau'r dyfodol wrth ymgorffori'r gwerthoedd cynaliadwyedd a'r ffyrdd hynny o weithio. Maen nhw'n ganolog iawn i'n gwaith ni o ddatblygu strategaeth fwyd i Gymru, wrth symud ymlaen. Awdurdodau lleol ac ysgolion, neu eu harlwywyr dan gontract, sy'n gyfrifol am brynu bwyd i'w ddefnyddio ar gyfer prydau ysgol. Yn amlwg maen nhw'n gallu sefydlu trefniadau caffael cost-effeithiol gyda chynhyrchwyr bwyd lleol, ac rwy'n credu bod manteision amlwg yn hynny a dylid yn wir ei annog. Mae gwaith ar y gweill i hybu cadernid bwyd mewn cymunedau a mwy o gyrchu lleol drwy gefnogi ein cyfanwerthwyr bwyd i gynyddu'r cyflenwadau bwyd o Gymru ar draws Cymru. Drwy 'Pwysau Iach: Cymru Iach', rydym wedi buddsoddi £6.5 miliwn i gefnogi ein cynllun cyflawni diwygiedig yn ystod 2021-22, ac mae hynny'n cynnwys £1 miliwn penodol tuag at gyflawni rhaglen atal diabetes yng Nghymru. Rhan allweddol o'r strategaeth yw bwrw ymlaen â deddfwriaeth ar hyrwyddo prisiau, cynllunio a labelu calorïau fel y gallwn ni helpu i wella'r amgylchedd bwyd. Wrth gwrs, rydym yn defnyddio ein clystyrau bwyd - yn ystod yr ychydig dros bum mlynedd yn y swydd hon, rwyf wedi bod yn eiriolwr brwd dros y rhaglen glwstwr honno o fewn yr adran fwyd. Mae rhai rhwydweithiau cryf iawn yn cael eu creu, ac rwy'n credu bod hynny wedi ychwanegu gwerth lleol sylweddol i'n cynhyrchwyr bwyd.